
 Z A P I S N I K

44. sjednice Vijeća Mjesnog odbora „Janko Matko“ održane, 16. rujna.,u 17:00 sati u prostorijama mjesne samouprave Mjesnog odbora „Janko Matko“, Zagreb, Ulica Franje Horvata Kiša 12


NAZOČNI ČLANOVI VIJEĆA:
1. Vesna Špiljar
2. Katarina Jurak	
3. Ivan Jurak
4. Nada Špoljarić
5.	Pavao Škoko Gavranović


Predsjedava Vesna Špiljar, predsjednica Vijeća.

Na sjednici sudjeluje stručna savjetnica za rad tijela mjesne samouprave, Gradskog ureda za mjesnu samoupravu, promet, civilnu zaštitu i sigurnost, Iva Dujić Horvat, dipl. politolog.

Predsjednica VMO Vesna Špiljar otvara 44. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 5 od ukupno 5 članova Vijeća. 
Predsjednica na glasanje daje zapisnik s 43. sjednice te konstatira kako je zapisnik, bez rasprave, jednoglasno usvojen


Predsjednica predlaže dopunu dnevnog reda točkama:
· Izmjena Poslovnika o radu VMO “Janko Matko”
· Donošenje zaključka o inicijativi spajanja MO “Janko Matko” sa MO Folnegovićevo Naselje
· Prijedlog zaključka o osiguravanju sredstava za provođenje aktivnosti, programa i projekata u svrhu unapređenja kvalitete života građana
te prijedlog daje na glasanje, nakon čega se utvrđuje da je, bez rasprave, jednoglasno usvojen sljedeći


D N E V N I   R E D:

1. Godišnji izvještaj o izvršenju Financijskog plana MO “Janko Matko” u 2023.
2. Korištenje prostora MS “Janko Matko”
3. Izmjena Poslovnika o radu VMO “Janko Matko”
4. Donošenje zaključka o inicijativi spajanja MO “Janko Matko” sa MO Folnegovićevo Naselje
5. Prijedlog zaključka o osiguravanju sredstava za provođenje aktivnosti, programa i projekata u svrhu unapređenja kvalitete života građana
6. Aktualna komunalna problematika
7. Razno: izvješća, pitanja i prijedlozi.
Ad. 1.) Godišnji izvještaj o izvršenju Financijskog plana MO “Janko Matko” u 2023.

Vijeće, jednoglasno, bez rasprave donosi

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora "Janko Matko'' za 2023.


Članak 1. 
Godišnji izvještaj o izvršenju Financijskog plana Mjesnog odbora "Janko Matko'' za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	56.830,00
	56.830,00
	55.849,94
	98,28

	3
	RASHODI POSLOVANJA
	56.830,00
	56.830,00
	55.849,94
	98,28

	32
	Materijalni rashodi
	56.830,00
	56.830,00
	55.849,94
	98,28

	323
	Rashodi za usluge
	46.640,00
	46.640,00
	46.038,66
	98,71

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	46.640,00
	46.640,00
	46.038,66
	98,71

	 
	ODRŽAVANJE JAVNIH POVRŠINA
	29.100,00
	29.100,00
	28.498,66
	97,93

	 
	ODRŽAVANJE NERAZVRSTANIH CESTA
	17.540,00
	17.540,00
	17.540,00
	100,00

	329
	Ostali nespomenuti rashodi poslovanja
	10.190,00
	10.190,00
	9.811,28
	96,28

	3291
	Naknade za rad predstavničkih i izvršnih tijela, povjerenstava i slično
	9.560,00
	9.560,00
	9.554,18
	99,94

	3299
	Ostali nespomenuti rashodi poslovanja
	630,00
	630,00
	257,10
	40,81



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora "Janko Matko''.


Ad. 2.) Korištenje prostora MS “Janko Matko”

Predsjednica konstatira kako su vijećnici su primili na znanje zahtjev za jednokratnim korištenjem prostora koji je podnijela stranka Nadica Car-Kolar te otvara raspravu.
U raspravi sudjeluju svi vijećnici nakon čega se konstatira kako je Vijeće, prema prethodnom dogovoru i donesenim zaključcima suglasno u tome da se prostor za jednokratno korištenje odobrava samo subotama u trajanju od najduže osam sati slijedom čega jednoglasno donose
Zaključak
o jednokratnom korištenju prostora MS „Janko Matko“

1. Vijeće Mjesnog odbora „Janko Matko“ ne odobrava jednokratno korištenje prostora Nadici Car-Kolar za obiteljsku proslavu 26. 9. 2024. u trajanju od 17 do 20 sati.
2. Vijeće je mišljenja kako jednokratna korištenja prostora radnim danima nisu moguća jer remete raspored povremenih korištenja prostora.

Na sjednici je dogovoreno kako će se gospođu Car-Kolar telefonski kontaktirati te joj ponuditi korištenje prostora u subotu.


Ad. 3.) Izmjena Poslovnika o radu VMO “Janko Matko”

Vijećnici su primili prijedlog izmjene Poslovnika sa obrazloženjem putem e-pošte prije same sjednice.
Predsjednica predlaže da se o ovome donese zaključak na idućoj sjednici VMO obzirom je rok donošenja zaključka kraj listopada s čime se vijećnici slažu.

Ad. 4.) Donošenje zaključka o inicijativi spajanja MO “Janko Matko” sa MO Folnegovićevo Naselje

Predsjednica uvodno obrazlaže prijedlog spajanja MO „Janko Matko“ sa MO Folnegovićevo Naselje te napominje kako je susjedno Vijeće Mjesnog odbora FN suglasno sa prijedlogom o čemu će VMO FN također donijeti zaključak na svojoj idućoj sjednici. 
Nakon uvodnog obrazlaganja otvara raspravu.
U raspravi sudjeluju svi vijećnici.
Po završetku rasprave predsjednica prijedlog zaključka daje na glasanje te se utvrđuje kako je sa 4 glasa ZA i 1 glasom PROTIV usvojen 


ZAKLJUČAK
[bookmark: _Hlk24016968]o inicijativi za postupkom izmjene područja Mjesnog odbora „Janko Matko“


1. Vijeće Mjesnog odbora „Janko Matko“ je raspravljalo o inicijativi za postupkom izmjene područja Mjesnog odbora.

2. Predlaže se spajanje Mjesnog odbora „Janko Matko“ s Mjesnim odborom Folnegovićevo Naselje u cijelosti – bez dodatnih izmjena granica. 

3. Ovaj zaključak se dostavlja Vijeću Gradske četvrti Peščenica - Žitnjak na nadležno postupanje.


Ad. 5.) Prijedlog zaključka o osiguravanju sredstava za provođenje aktivnosti, programa i projekata u svrhu unapređenja kvalitete života građana

Vijeće jednoglasno donosi 



Z A K L J U Č A K
 o osiguravanju sredstava za provođenje aktivnosti, programa i projekata u svrhu unapređenja kvalitete života građana


1. Vijeće Mjesnog odbora „Janko Matko“ predlaže da se za naredno proračunsko razdoblje osiguraju sredstva za potrebe realizacije Plana u iznosu 3.000,00 eura.

2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Ad. 6.) Aktualna komunalna problematika

Predsjednica otvara raspravu. Za riječ se javljaju vijećnici Škoko Gavranović i Špoljarić.

Vijećnik Škoko Gavranović moli da se spremnici za bio otpad redovito prazne u Držićevoj ul. kod kbr. 77b do 81.
Kako se ne radi o spremnicima na zelenim otocima nego o kantama za reciklažu dodijeljenim stambenoj zgradi, konstatira se da zahtjev treba uputiti predstavnik stanara.

Vijećnica Špoljarić apelira da se ponovo izvrši čišćenje slivnika otpadnih voda.
Navedeno će predsjednica zatražiti Gradsku četvrt putem maila.


Ad. 7.) Razno: izvješća, pitanja i prijedlozi

Vijećnici su izvješća primili na znanje, pitanja niti prijedloga nema.



Budući da je dnevni red iscrpljen te da nije više bilo pitanja, predsjednica zaključuje sjednicu.

                                                                                                                                                                                                                                                                                                                                                                                                                                                                  
Sjednica  je završena u 18:30

Zapisnik vodila i sastavila: Iva Dujić Horvat
                               

KLASA: 024-08/24-003/1813
URBROJ: 251-13-11-11/002-24-3
Zagreb, 16. rujna 2024.

                                                                                                                    Predsjednica                  
 Vijeća Mjesnog odbora
             „Janko Matko“

                          
[bookmark: _GoBack]              Vesna Špiljar



